આ બાબતમાં એક દુકાનદારે મિડ-ડે LOCALને કહ્યું હતું કે ‘હિંગવાલા લેનમાં ૪૦ વર્ષથી વધુ સમયથી શાક અને ફ્રૂટ્સના વેચાણ માટે ફેરિયાઓ બેસે છે. ઘાટકોપર-ઈસ્ટના જ નહીં, પણ સમગ્ર ઘાટકોપરમાંથી મહિલાઓ આ વિસ્તારમાં શાકભાજી લેવા આવે છે. એમાં શંકા નથી કે ઘાટકોપરના દરેક વિસ્તારમાં ફેરિયાઓની દાદાગીરી વધી ગઈ છે, પણ શુક્રવારે હિંગવાલા લેનના અમુક ફેરિયાઓની દાદાગીરી બેફામ બની ગઈ હતી. સોસાયટીના એક સભ્ય સાથે વિવાદ થયા પછી તેઓ રાતના છરી અને લાકડીઓ લઈને એ સભ્યને મારવા આવ્યા હોવાથી પોલીસ અને BMCમાં તે સભ્યએ કરેલી ફરિયાદને પગલે બુધવારે સવારના જ આ વિસ્તારમાં BMC અને પોલીસે કડક કાર્યવાહી કરી હતી.’